[{"text_idx": "#000000", "text": "Kogukondlik pulmapidu on ko\u0303ige silmapistvam tegur, mis on aidanud Kihnu ja Manija saarel traditsioonilise kultuuri kollektiivset elulaadi sa\u0308ilitada koos kompleksse rituaalse ja rikkaliku loomingulise tegevusega. Alates 2006. kuni 2009. aastani peeti Kihnu Kultuuriruumi toetusel igal aastal u\u0308ks traditsiooniline Kihnu pulm. 2007.ja 2008. aasta pulmadest on valminud dokumentaalfilmid. Kihnu Kultuuriruum toetab traditsioonilise pulma korraldamist."}, {"text_idx": "#000001", "text": "Pulmatsu\u0308kkel sisaldab ka kosjakombestikku, selle ko\u0303rgpunktiks on aga kolmepa\u0308evane kahe otsaga pulmapidu, mille ka\u0308igus toimub mitmeid riitusi valmistamaks noorpaari ette pereellu siirdumiseks ja kinnitamaks uusi sugulussuhteid. Nagu juba eespool kirjeldatud, on tegemist keskse kultuuriinstitutsiooniga, kus arhailine ja unikaalne abiellumise kombetalituse tsu\u0308kkel u\u0308hendab endas suuremat osa kihnlaste folkloori ja ka\u0308sito\u0308o\u0308d. Kogu keerukas rituaal sisaldab laia repertuaari laule ja muid so\u0303nalise rahvaluule liike, muusikat ja tantsu; esindatud on ka laias valikus traditsioonilist ka\u0308sito\u0308o\u0308d; peo ka\u0308igus valmistatakse traditsioonilisi toite ja dekoreeritakse eripa\u0308raselt taluhooneid. See on kihnu identiteedi vo\u0303imas manifestatsioon ja silmapaistev tegur kihnu kogukonna elujo\u0303ulisena hoidmisel."}, {"text_idx": "#000002", "text": "Kosjad. Ko\u0303igepealt palub peigmees tulevase pruudi ka\u0308tt. Peig ja isamees koosla\u0308hisugulastega saabuvad pruudi koju, peig toob ku\u0308lakostiks kosjaviinad ja pruut hoolitsebtoidu eest. Kuna kosjade aeg on varem kokkulepitud, on pruut kutsunud ku\u0308lla oma so\u0303bratarid. Pruut ja ku\u0308laneiud peidavad end suurte villaste so\u0303bade alla, nii et peig peab o\u0303ige neiu u\u0308les leidma. Kui kosilasel see on korda la\u0308inud, ja\u0308rgneb piduso\u0308o\u0308k ja tants. Kosjade vastu vo\u0303tmise ma\u0308rgiks kingitakse kosilasele peo lo\u0303puks vo\u0308o\u0308. Tegelik pulmapidu peetakse tavaliselt kosjaska\u0308igule ja\u0308rgneval suvel. Peale kosjade vastuvo\u0303tmist hakkab pruut valmistama veimevakka. Pulmapeo ka\u0308igus peab ta andma kingitusi ko\u0303igile peigmehe sugulastele ja pulmategelastele (nagu na\u0308iteks lauljatele ja pillimeestele). Kui ta ei ole suutnud teha va\u0308ljajagatavate esemete tarbeks piisavalt kudumis- ja tikkimisto\u0308id, kutsub pruut endale teisi neide appi, kes siis kogunevad neljapa\u0308evao\u0303htuti istjatele. Neidude to\u0308o\u0308d saadab laul, hiljem o\u0303htul saabuvad ka noormehed tantsupeole."}, {"text_idx": "#000003", "text": "Tavapa\u0308raselt peetakse pulmad kahes kohas: peiu ja pruudi kodus toimuvad eraldi peod oma ho\u0303imlaste ja muude ku\u0308lalistega. Pulm kestab 3 pa\u0308eva, need on ta\u0308idetud vana kombestikuga, mis on sageli seotud iidse regilaulupa\u0308randiga: laulud saadavad pruudi kodust lahkumist, pruudi teretamist peiukodus, veimevaka avamist ja veimede jagamist, pruudi rituaalset riietamist ja pruudi tantsitamist, sauna jne. Kolmas e viimane pa\u0308ev on mo\u0303eldud po\u0303hiliselt koristamisele ja peo lo\u0303petamisele. Pulma esimesel pa\u0308eval pruudikodus peab teda katma uig, valge pikk pealina, mida ilustab punane sik-sak muster. Uig katab pruudi pead kuni ta jo\u0303uab peiukoju, kus see eemaldatakse kombekohaselt."}, {"text_idx": "#000004", "text": "Ko\u0303ik sugulased, naabrid ja so\u0303brad on kutsutud peole. Paljud sugulased ja la\u0308hemad so\u0303bradpalutakse kindlaid u\u0308lesandeid ta\u0308itma: vallalised tu\u0308drukud tegelevad toiduga, jagavad veimeid(ning selle ka\u0308igus ja\u0308a\u0308b neil aega ta\u0308ita ka tantsupo\u0303rand); la\u0308him abielus meessugulanevalitakse raudka\u0308eks, kelle u\u0308lesanne on hoolitseda pruudi ja peiu ohutuse eest. Isameheks onpeiu la\u0308him vallaline meessugulane, ta peab olema peiule toetajaks ja no\u0303uandjaks ko\u0303iges asjassepuutuvas."}, {"text_idx": "#000005", "text": "Rituaalid aitavad nendega seotud inimestel tasakaalu leida, aga samas ka korrastada suhteid kogukonnas laiemalt.\nPikemalt Kihnu pulmakommetest Ingrid Ru\u0308u\u0308tli uurimuses Kihnu pulmakombed- juured ja suundumused."}, {"text_idx": "#000006", "text": "UNESCO pa\u0308rimuskultuuri meistriteos \u2013 Kihnu Kultuuriruum!"}, {"text_idx": "#000007", "text": "Metsamaa, Rootsiku\u0308la Kihnu vald Pa\u0308rnumaa 88004"}]